कल्याण काळे

डाॅ. कल्याण वासुदेव काळे (जन्म : १६ डिसेंबर १९३७;;  - १७ जानेवारी२०२१)) हे एक मराठी लेखक आणि मराठी भाषा, साहित्य ह्या विषयाचे अभ्यासक होते. 

काळे हे एम.ए. (संस्कृत), एम.ए. (मराठी) असून त्यांनी, 'पराड्याचे हंसराज स्वामी : चरित्र, वाङ्मय आणि तत्त्वज्ञान' या विषयावर प्रबंध लिहून पीएच.डी. (मराठी) मिळवली. त्यांच्या या प्रबंधाला पुणे विद्यापीठाची डॉ. य.वि. परांजपे आणि कै. न.चिं. केळकर ही दोन पारितोषिके मिळाली होती.

काळे हे पुणे विद्यापीठातल्या मराठी विभागात अधिव्याख्याता होते. त्यांना महाविद्यालयीन व विद्यापीठीय अध्यापनाचा ३१ वर्षांचा अनुभव होता. १९६६ पासून य्यांनी नंदुरबार महाविद्यालय, पश्चिम विभागीय भाषा केंद्र (डेक्कन कॉलेज), पुणे विद्यापीठ या संस्थांत, मराठी साहित्य, संस्कृत, मराठी भाषा आणि भाषाविज्ञान या विषयांचे अध्यापन केले आहे. पीएच.डीचे ते संशोधक मार्गदर्शक होते. त्यांनी अनेक ग्रंथांत व विविध वाङ्मयीन नियतकालिकांत लेखन केले आहे.

कल्याण काळे यांनी लिहिलेली पुस्तके
 निवडक भाषा आणि जीवन
 पराड्याचे हंसराज स्वामी : चरित्र, वाङ्मय आणि तत्त्वज्ञान
 भाषांतरमीमांसा (सहलेखिका - डाॅ. अंजली सोमण)
 भाषाविज्ञान : स्वरूप आणि पद्धती
 मराठी अक्षरलेखन
 लर्निग मराठी 
 Learning Marathi Through English (सहलेखिका - डाॅ. अंजली सोमण)
 व्यावहारिक मराठी

संदर्भ

संदर्भसूची

बाह्य दुवे
 पुंडे-काळे ह्या डॉ. द. दि. पुंडे आणि डॉ. कल्याण काळे ह्यांच्या कार्याविषयीच्या संकेतस्थळाचा दुवा. 

मराठी लेखक
इ.स. १९३७ मधील जन्म
पुरुष चरित्रलेख